Rikunarita-ORG/Wikinium huggingface dataset:
# ספורטס אילוסטרייטד

ספורטס אילוסטרייטד
Sports Illustrated|  |
| שער השבועון ספורטס אילוסטרייטד מיום 25 באוגוסט 2008 המציג את מייקל פלפס ענוד בשמונה מדליות זהב בהן זכה באולימפיאדת בייג'ינג (2008) |
| שער השבועון ספורטס אילוסטרייטד מיום 25 באוגוסט 2008 המציג את מייקל פלפס ענוד בשמונה מדליות זהב בהן זכה באולימפיאדת בייג'ינג (2008) |
|
מדינה |
ארצות הברית |
|
מערכת | ארצות הברית רוקפלר סנטר, ניו יורק, ארצות הברית |
|
סוג |
שבועון ספורט |
|
תקופת הפעילות |
1954–הווה (כ־72 שנים)  |
|
תוכן |
|
שפה |
אנגלית |
|
ISSN |
0038-822X, 2169-1649 |
|
בעלי תפקידים |
|
בעלים |
טיים וורנר |
|
שידור והפצה |
|
תדירות |
30 יממה  |
|
תפוצה |
3,150,000 |
|
 |
|   |

**ספורטס אילוסטרייטד** (באנגלית: **Sports Illustrated**) הוא שבועון הספורט הנפוץ ביותר בארצות הברית, והוא מתפרסם פעמיים מדי שבוע. השבועון מופץ החל משנת 1954, והיה שייך לענקית התקשורת טיים וורנר. העיתון מסקר אירועי ספורט וספורטאים ברחבי העולם, ובליגות אמריקאיות בפרט: פוטבול, בייסבול, הוקי קרח, כדורסל, פוטבול מכללות, כדורסל מכללות, נאסקאר, גולף, אגרוף, רכיבה על סוסים, כדורגל, וטניס.

עיקר תפוצתו של השבועון היא באמצעות מנויים: לשבועון יש כ-3,065,000 מנויים, בעוד שבדוכנים נמכרים רק כ-85,000 עותקים.

ספורטס אילוסטרייטד גם מפיץ שבועון לדור הצעיר בשם ספורטס אילוסטרייטד לילדים שתפוצתו מיליון עותקים בשבוע.

## ספורטאי השנה

 ערך מורחב – **ספורטאי השנה של ספורטס אילוסטרייטד**

מאז 1954, מעניק המגזין את תואר "ספורטאי השנה" לספורטאי או לקבוצה שהישגיהם משקפים בצורה הטובה ביותר את רוח הספורט. הכדורסלן לברון ג'יימס הוא הספורטאי היחיד שזכה בתואר שלוש פעמים.

## גיליון בגדי הים

 ערך מורחב – **גיליון בגדי הים של ספורטס אילוסטרייטד**

גיליון בגדי הים של ספורטס אילוסטרייטד, היוצא לאור מדי שנה מאז 1964, הוא המפורסם ביותר, וממנו נמכרים בדוכנים למעלה ממיליון עותקים. הגיליון מלווה באירוע תקשורתי, תוכנית טלוויזיה, וידאו ולוחות שנה.

## ייצוג נשים

מחקר שנערך בשנת 2018 בחן את ייצוג הספורטאיות האולימפיות בשער המגזין לאורך 60 שנים בגיליונות קיץ סמוך או בעת קיומה של האולימפיאדה. מתוך המחקר עלה שספורטאים זכו לייצוג רב יותר מספורטאיות. עם זאת, נרשמה עליה בכמות ההופעות של ספורטאיות במגזין לאורך השנים. נוסף על כך, נבחן גם אופי הייצוג ונמצא שבעוד שגברים מוצגים לעיתים קרובות בתמונות שמתייחסות לפעילות הספורטיבית שלהם, בהבעת פנים רצינית או תוך כדי תנועה, נשים מוצגות מחייכות למצלמה, בתנוחות שלא רלוונטיות לספורט בו הן עוסקות. כותבי המחקר זיהו את החיוך למצלמה ואת מידת הרלוונטיות של התמונה לפעילות הספורטיבית של הספורטאי/ת כאינדיקטורים להחפצה.

## קישורים חיצוניים

 מדיה וקבצים בנושא **ספורטס אילוסטרייטד** בוויקישיתוף
* אתר האינטרנט הרשמי של ספורטס אילוסטרייטד

* ספורטס אילוסטרייטד, ברשת החברתית פייסבוק
* ספורטס אילוסטרייטד, ברשת החברתית X (טוויטר)
* ספורטס אילוסטרייטד, ברשת החברתית אינסטגרם
* ספורטס אילוסטרייטד, סרטונים בערוץ היוטיוב
* ספורטס אילוסטרייטד, באתר אנציקלופדיה בריטניקה (באנגלית)

## הערות שוליים

 ערך זה הוא קצרמר בנושא ספורט ובנושא תקשורת. אתם מוזמנים לתרום לוויקיפדיה ו**להרחיב אותו**.
# סבב הטניס העולמי לנשים של ITF

סבב הטניס העולמי לנשים של ITF
ITF Women's Circuit|  |
|
תקופת הפעילות |
1984–הווה (כ־42 שנים)  |
|
אתר רשמי |
|   |

**סבב הטניס העולמי לנשים של ITF (**באנגלית**: ITF Women's World Tennis Tour)**, שנקרא בעבר **מעגל נשים ITF (**באנגלית**: ITF Women's Circuit)**, הוא סדרה של טורנירי טניס מקצועיים המנוהלים על ידי הפדרציה הבינלאומית לטניס לשחקניות טניס מקצועניות.

## היסטוריה

הסבב משמש כמעגל התפתחותי לסבב ה-WTA, המנוהל על ידי התאחדות הטניס לנשים (WTA). ישנם כמה מאות טורנירי ITF לנשים מדי שנה, הפרוסים על פני כל שש היבשות, עם פרסים כספיים הנעים בין 15,000 ל-100,000 דולר ארצות הברית. שחקניות המצליחות במעגל הנשים של ITF צוברות מספיק נקודות כדי להיות זכאיות להגרלת מוקדמות או כניסה להגרלה הראשית לטורנירי WTA.

עד 2011 מעגל הנשים של ITF היה רמה מתחת לסבב ה-WTA הראשי, אבל ב-2012 ה-WTA הציג רמת ביניים, טורנירי WTA 125.

בשנת 2019 בוצעו רפורמות במעגל הטניס לנשים, ששינו את שמו לסבב הטניס העולמי של ITF והוא ישמש כמסלול השחקניות בין משחק הג'וניור לרמות העילית של הטניס המקצועני.

השקת הסבב היא שיאה של שורה של רפורמות של ITF שנועדו לתמוך בשחקניות צעירות ומוכשרות בהתקדמותן למשחק הבכיר ולמקד את כספי הפרסים ביעילות לטורנירים מקצועיים כדי לאפשר ליותר שחקניות להתפרנס כמקצועניות.

## קישורים חיצוניים

* אתר האינטרנט הרשמי של סבב הטניס העולמי לנשים של ITF

## ראו גם

* גביע בילי ג'ין קינג
* טניסאיות נבחרת גביע הפדרציה של ישראל

## הערות שוליים